ITC ตั้งบ.ลูกใหม่ต่างแดน “จีน-เนเธอร์แลนด์” ขยายธุรกิจอาหารสัตว์
ITC ตั้ง 2 บริษัทลูก “ไอ-เทล (เซี่ยงไฮ้)- i-Tail Europe B.V.” ในต่างแดนประเทศ “จีน-เนเธอร์แลนด์” เพื่อขยายธุรกิจอาหารสัตว์
ITC ตั้ง “ไอ-เทล (เซี่ยงไฮ้) และ i-Tail Europe B.V.” เพื่อขยายธุรกิจอาหารสัตว์
15 ธ.ค. 2565

บริษัท ไอ-เทล คอร์ปอเรชั่น จำกัด (มหาชน) หรือ ITC เปิดเผยว่า ที่ประชุมคณะกรรมการบริษัทเมื่อวันที่ 15 ธ.ค.65 ได้มีมติอนุมัติการจัดตั้งบริษัทย่อย 2 แห่งใหม่ในประเทศจีนและประเทศเนเธอร์แลนด์ ประกอบด้วย 1.บริษัท ไอ-เทล (เชียงไฮ้) จำกัด (i-Tail (Shanghai) Co., Ltd.)  และ 2.บริษัท i-Tail Europe B.V.
สำหรับบริษัท ไอ-เทล (เชียงไฮ้) จำกัด (i-Tail (Shanghai) Co., Ltd.) เพื่อขยายธุรกิจผลิตภัณฑ์อาหารสัตว์และสินค้าเกี่ยวกับสัตว์เลี้ยงสู่ตลาดจีน โดยมุ่งเน้นการบริษัทหาลูกค้ากลุ่มร้านค้าปลีกที่มีแบรนด์เป็นของตนเอง (Private Label) รวมไปถึงแสวงหาโอกาสใหม่ ๆ ทางธุรกิจอาหารสัตว์เลี้ยง และธุรกิจเกี่ยวกับสัตว์เลี้ยงที่ ประเภทธุรกิจนำเข้า ขาย และจัดจำหน่ายผลิตภัณฑ์อาหารสัตว์ และสินค้าเกี่ยวกับสัตว์เลี้ยง โดยมีทุนจดทะเบียนบริษัท10 ล้านหยวน โดยแบ่งออกเป็นหุ้นสามัญ จำนวน 10 ล้านหุ้น มูลค่าหุ้นที่ตราไว้หุ้นละ 1 หยวน โดยบริษัท ไอ-เทล คอร์ปอเรชั่น จำกัด (มหาชน) ถือหุ้นสัดส่วน 100%
ส่วนบริษัท i-Tail Europe B.V. เป็นบริษัทจัดตั้งขึ้นใหม่ภายใต้กฎหมายเนเธอร์แลนด์ มีวัตถุประสงค์เพื่อขยายธุรกิจผลิตภัณฑ์อาหารสัตว์และสินค้าเกี่ยวกับสัตว์เลี้ยงสู่ตลาดในทวีปยุโรป โดยเฉพาะตลาดในสหราชอาณาจักร ประเทศเยอรมัน ประเทศฝรั่งเศส และประเทศเนเธอร์แลนด์ เพื่อมุ่งเน้นการหาลูกค้ากลุ่มร้านค้าปลีกที่มีแบรนด์เป็นของตนเอง (Pivate Label) และลูกค้าแบรนด์ระดับภูมิภาคยุโรป รวมไปถึงแสวงหาโอกาสใหม่ ๆ ทางธุรกิจอาหารสัตว์เลี้ยง และธุรกิจเกี่ยวกับสัตว์เลี้ยง Herculesplein 207A, 3584 AA Utrecht, Netherlands ประเภท นำเข้า ขาย และจัดจำหน่ายผลิตภัณฑ์อาหารสัตว์ และสินค้าเกี่ยวกับสัตว์เลี้ยง โดยมีทุนจดทะเบียน 1 ล้านยูโร โดยแบ่งออกเป็นหุ้นสามัญจำนวน 1 ล้านหุ้น มูลค่าหุ้นที่ตราไว้หุ้นละ 1 ยูโร  โดยบริษัท ไอ-เทล คอร์ปอเรชั่น จำกัด (มหาชน) ถือหุ้นสัดส่วน 100%